आज हम आपको खास मिक्स वेज अन्नकूट सब्जी रेसिपी (Special Mixed Vegetable Annakoot Recipe) बता रहे है। कई प्रकार की सब्जियों को मिलाकर गोवर्धन के पर्व पर खास भोग के लिए बनने वाली सब्जी को अन्नकूट बोलते है।

Special Mixed Vegetable Annakoot Recipe in Hindi

पकाने का समय: 35 मिनट कितने लोगों के लिए: 10 तैयारी का समय: 20 मिनट कठिनाई स्तर: आसान टोटल टाइम: 55 मिनट

खास मिक्स वेज सब्जी की सामग्री 8-10 फ्रेंच बीन्स 1 अरबी 10-12 मूली के पत्ते 1 मूली 1 गाजर 1 तोरई 2 परवल 4-5 सेम 1 शिमला मिर्च 1 फूल (60-70 ग्राम) फूल गोभी 1 टुकड़ा (100 ग्राम) लौकी 50 ग्राम पालक 12-15 (50 ग्राम) ग्वार फली 1 (50 ग्राम) करेला 1 टुकडा (100 ग्राम) कद्दू 1 टुकडा (50 ग्राम) पत्ता गोभी 50 ग्राम सेंगरी 3 (50 ग्राम) टिंडा 4-5 (40-50 ग्राम) भिन्डी 3 (300 ग्राम) आलू 2 (100 ग्राम) बैगन 1 (100 ग्राम) कच्चा केला 5 (500 ग्राम) टमाटर 6-7 टेबल स्पून तेल 6-7 टेबल स्पून (बारीक कटा हुआ ) हरा धनिया 5-6 (बारीक कटी हुई) हरी मिर्च 3 छोटी चम्मच अदरक पेस्ट 1/2 छोटी चम्मच गरम मसाला 1 पिंच हींग 2 छोटी चम्मच जीरा 2 छोटी चम्मच हल्दी पाउडर 4 छोटी चम्मच हरा धनिया 2 छोटी चम्मच या स्वादानुसार नमक 1 छोटी चम्मच लाल मिर्च पाउडर 1 छोटी चम्मच गरम मसाला

खास मिक्स वेज सब्जी अन्नकूट बनाने की वि​धि Step 1: सबसे पहले आलू, केला और बैंगन को छोड़ कर बाकी सभी सब्जियों को अच्छे से धोकर काट लीजिए। Step 2: अब सब्जी बनाने के लिए पैन में 2 टेबल स्पून तेल करके इसमें 1 पिंच हींग, 1 छोटी चम्मच जीरा, थोड़ी सी बारीक कटी हरी मिर्च, 1 छोटी चम्मच हल्दी पाउडर, 1 छोटी चम्मच अदरक का पेस्ट, 1 छोटी चम्मच हरा धनिया डालकर मसाले को भून लें। Step 3: अब मसालें में कटी हुई सब्जियां डालकर मिक्स कर कर लें। Step 4: फिर केला, आलू और बैंगन को भी काटकर बाकी की सब्जी के साथ डालकर 2-3 मिनिट लगातार चलाते हुए भून लीजिए। अब सब्जी में नमक और लाल मिर्च डालकर अच्छे से मिला ले। फिर सब्जी में ½ कप पानी डालकर सब्जी को ढककर मध्यम आंच पर 5-6 मिनिट पकने दें। Step 5: अब टमाटर को बारीक काट लें। Step 6: अब 6 मिनिट बाद सब्जी को चैक करें और फिर अच्छे से मिक्स कर दें। सब्जी को फिर से ढककर 5-6 मिनिट पकने दें। Step 7: अब एक दूसरे पैन में 3-4 टेबल स्पून तेल गरम करके हल्दी पाउडर, जीरा, बारीक कटी हरी मिर्च, धनिया पाउडर और बचा हुआ अदरक पेस्ट डालकर सभी मसालों को हलके से भून लें। अब मसाले में बारीक कटे हुए टमाटर, लाल मिर्च पाउडर और नमक डालकर तब तक भूनें जब तक कि टमाटर अच्छे से मैश न हो जाएं और मसाले पर से तेल अलग होने लगे। Step 8: अब दूसरे पैन में बन रही सब्जी को हर 5-6 मिनिट में चैक करें। जब तक कि सब्जी पक न जाए। अगर सब्जी में पानी सूख गया हो तो ¼ कप पानी डाल दें। Step 9: अब सब्जी में भूना हुआ मसाला, गरम मसाला और बारीक कटा हुआ हरा धनिया डालकर सभी चीजों को अच्छे से मिक्स कर लें। सब्जी थोड़ी सूखी सी लगे तो इसमें ¼ कप पानी डाल कर मिला दें। सब्जी को ढककर धीमी आग पर 2-3 मिनिट पकने दें। Step 10: अब सब्जी को प्याले में निकालकर हरे धनिये से गार्निश करें। Step 11: गरमागरम अन्नकूट की सब्जी को पूरी के साथ सर्व करें।

Key Ingredients: फ्रेंच बीन्स, अरबी, मूली के पत्ते, मूली, गाजर, तोरई, परवल, सेम, शिमला मिर्च, फूल गोभी, लौकी, पालक, ग्वार फली, करेला, कद्दू, पत्ता गोभी, सेंगरी, टिंडा, भिन्डी, आलू, बैगन, कच्चा केला, टमाटर, तेल, हरा धनिया, हरी मिर्च, अदरक पेस्ट, गरम मसाला, हींग, जीरा, हल्दी पाउडर, हरा धनिया, नमक, लाल मिर्च पाउडर, गरम मसाला

Follow our Social Pages for More Veg Recipes and Latest Updates.

Facebook, Google Plus, Twitter, Pinterest

Share Special Mixed Vegetable Annakoot Recipe in Hindi with your friends.